Diari Oficial de la Generalitat Valenciana


Sumari del DOGV 10087, del 31-12-2024 (2024/13225)

EXTRACTE de la Resolució de 21 de novembre de 2024, del Rectorat de la Universitat de València, per la qual es convoca la XII edició dels Premis de la Càtedra Excel·lència i Desenvolupament en emprenedoria: D’Estudiant a Empresari, Grup DACSA, als millors plans de viabilitat empresarial que puguen cristal·litzar en futurs negocis.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10982

Data del DOGV
:   31-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13814

CVE
:   TZSH-X-6166-28427

Data del document
:   21-11-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * empresa naixent
    * distinció honorífica

BDNS(Identif.):805021

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/805021>)

*Primer. Beneficiaris*

Hi pot participar l’estudiantat, amb o sense titulació, de qualsevol de les titulacions oficials de grau i postgrau de la Universitat de València, en solitari o en grup, que presenten un pla de viabilitat empresarial.

Si es tracta d’un grup i hi ha participants que no estan vinculats a la Universitat de València, se n’acceptarà el pla de negoci sempre que, almenys, una de les persones integrants del grup estiga vinculat a la Universitat de València.

Aquests plans han de ser promoguts per l’estudiantat universitari lligats a la Universitat de València a través de qualsevol de les seues titulacions oficials.

A més, han de ser projectes originals i que no s'hagen presentat prèviament a convocatòries anteriors d’aquests premis.

*Segon. Objecte*

Premiar als millors plans de viabilitat empresarial realitzats per joves estudiants o titulats d’estudis oficials de qualsevol de les facultats i escoles dels tres campus (Blasco lbáñez, Burjassot i Tarongers) de la Universitat de València.

*Tercer. Bases reguladores*

La convocatòria està publicada en la següent URL

<https://go.uv.es/kAY5dNs>

*Quarta. Quantia*

S’atorgaran els premis següents amb càrrec a l’específica 56619810: un primer premi de 1.000 euros, un segon premi de 750 euros, un tercer premi de 500 euros i un quart premi de 250 euros.

*Cinquè. Termini de presentació de sol·licituds*

El termini de presentació de sol·licituds comença l'endemà de la publicació de l'extracte d'aquesta convocatòria en el *Diari Oficial de la Generalitat Valenciana*  i acaba l'11 d´abril de 2025.

  

València, 21 de novembre de 2024

(p. d. de la rectora, DOGV 30.05.2022)

Rosa María Donat Beneito

Vicerectora d'Innovació i Transferencia